b'\n_START_ARTICLE_\nRecuerdos de la Alhambra\n_START_SECTION_\nNotes d\'interpretaci\xc3\xb3\n_START_PARAGRAPH_\nLa pe\xc3\xa7a mostra la dificultat de la t\xc3\xa8cnica de guitarra del\xc2\xa0tremolo, amb els dits anular, \xc3\xadndex i mig, mentre que alhora es polsen consecutivament unes notes de melodia, de manera tan r\xc3\xa0pida que el resultat \xc3\xa9s una il\xc2\xb7lusi\xc3\xb3 d\'una nota sostinguda molt de temps. El polze exerceix de "comptador" de la melodia\xc2\xa0en el baix entre atacs mel\xc3\xb2dics. Molta gent que coneix aquesta obra pensa que es toca a duo, per l\'esfor\xc3\xa7 que suposa, per\xc3\xb2 qualsevol estudiant o aficionat a la guitarra sap que ha de ser tocada nom\xc3\xa9s amb una sola m\xc3\xa0._NEWLINE_La primera secci\xc3\xb3 de la pe\xc3\xa7a \xc3\xa9s escrita en to menor, la segona est\xc3\xa0 en to major per\xc3\xb2 ambdues parts comparteixen la mateixa t\xc3\xb2nica. Aix\xc3\xb2 d\xc3\xb3na a la pe\xc3\xa7a un car\xc3\xa0cter melanc\xc3\xb2lic a l\'inici, que a la segona part es torna evocador.\n_START_SECTION_\n\xc3\x9as a bandes sonores\n_START_PARAGRAPH_\nRecuerdos de la Alhambra\xc2\xa0ha estat utilitzat tant com a introducci\xc3\xb3 com m\xc3\xbasica incidental diverses vegades, incloent la banda sonora de\xc2\xa0Ren\xc3\xa9 Cl\xc3\xa9ment\xc2\xa0a Jocs prohibits  (interpretat\xc2\xa0per Narciso Yepes), a \xc3\x89tude (The Killing Fields), de Mike Oldfield, i a les pel\xc2\xb7l\xc3\xadcules Entre copes\xc2\xa0i Margaret._NEWLINE_Interpretat i arranjat per Jonathon Coudrille, va ser utilitzat com m\xc3\xbasica d\'introducci\xc3\xb3 per a la s\xc3\xa8rie televisiva brit\xc3\xa0nica Out of Town\xc2\xa0i una versi\xc3\xb3 interpretada per Pepe Romero va ser utilitzada com a m\xc3\xbasica incidental a The Sopranos, a l\'episodi\xc2\xa0\xc2\xa0"Luxury Lounge." Gideon Coe,de la BBC Radio, al programa 6Music,\xc2\xa0utilitza aquesta tonada com a fons musical a mig de cada programa diari.\n_START_SECTION_\nAltres arranjaments\n_START_PARAGRAPH_\nNana Mouskouri\xc2\xa0va interpretar una versi\xc3\xb3 vocal d\'aquesta pe\xc3\xa7a i Sarah Brightman\xc2\xa0va fer-ne una readaptaci\xc3\xb3 per al seu \xc3\xa0lbum Classics.\xc2\xa0Chris Freeman i John Shaw van fer una versi\xc3\xb3 instrumental de Recuerdos de la Alhambra al seu \xc3\xa0lbum, Chris Freeman i John Shaw (maig 1981). Julian Bream\xc2\xa0ha enregistrat aquesta pe\xc3\xa7a, apareix en el seu \xc3\xa0lbum The Ultimate Guitar Collection.'